Chico Serra je upokojeni brazilski dirkač Formule 1. Debitiral je v sezoni 1981 in že na svoji prvi dirki za Veliko nagrado zahodnih ZDA je s sedmim mestom le za mesto zgrešil uvrstitev med dobitnike točk. Toda v nadaljevanju sezone je dosegel le še eno uvrstitev na enajsto mesto, sedemkrat se sploh ni kvalificiral na dirko. V naslednji sezoni 1982 je na peti dirki sezone za Veliko nagrado Belgije dosegel šesto mesto, kar je njegova edina uvrstitev med dobitnike točk v karieri. Še dvakrat je s sedmim za mesto zgrešil podoben uspeh, enkrat v tej sezoni, drugič pa v naslednji sezoni 1983, v kateri je dirkal le v prvi tretjini sezone, za tem pa ni več nikoli dirkal v Formuli 1.